**Iar plouă azi...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iar plouă azi... a câta oară?

E-o pânză de-apă ce-i lăsată

De nori aduși de vânt în doară

Căci vremea bună e uitată...

Ne plouă gândurile bune

Și bune gânduri plâng uitate,

Doar norii suri mai vor a spune

Că omul nu mai dă dreptate...

Nici aerului, nici pădurii,

Nici păsărilor, nici florilor,

Nici animalelor și urii

Îi dă cheia comorilor.

Plânge cerul cel înstelat

Că omului nu îi mai este

Nici muză nici binecuvântat

De a iubirii vreo poveste...

Plânge și cerul luminat

Că omul nu îl mai privește

Și de privirea-i însetat

Pe zi ce trece se-ofilește!

Plouă și azi cu o tristețe

Ce-acoperă pământul reavăn

Și simt cu mare-acuratețe

Că pierdem ce spuneam că-i leagăn...